pythainlp/thai_wikipedia_clean_20230101 huggingface dataset:
สโมสรฟุตบอลจังหวัดชุมพร เป็นสโมสรฟุตบอลอาชีพในประเทศไทย โดยเป็นทีมจากจังหวัดชุมพร เคยเล่นในลีกภูมิภาค ดิวิชั่น 2 ( โซนภาคใต้ )
"เหยี่ยวแดง" หรือ "เหยี่ยวพญายม" นี่คือฉายาของทีมชุมพร เอฟซี น้องใหม่ที่จะเข้าร่วมการแข่งขันฟุตบอลลีกภูมิภาค ดิวิชั่น 2 ฤดูกาล 2010 ซึ่งกำลังเดินหน้าเตรียมความพร้อมทีมกันอย่างเต็มที่ภายใต้การผลักดันของ นายสมภพ เกษมสุขธวัช นายกสมาคมกีฬาจังหวัดชุมพร ซึ่งได้ประสานกับทางสมาคมฟุตบอลฯ เพื่อให้ทีมได้เข้าร่วมการแข่งขันในการนี้ โดยมีการวางเป้าหมายเอาไว้สูงไม่ใช่เล่นสำหรับฤดูกาลแรกที่วางไว้จะต้องติด 1 ใน 3 เป้าหมายที่ทีมน้องใหม่อย่าง ชุมพร เอฟซี วางไว้ต้องการติดท็อปทรี ถือว่าสูงไม่ใช่เล่น ยิ่งฤดูกาลใหม่ที่จะเริ่ม พวกบรรดา 7 ทีมเก่าเมื่อปีที่แล้วซึ่งร่วมโม่แข้งในกลุ่มภาคใต้ ต่างมีบทเรียนมาแล้วว่าจะต้องทำอย่างไร ตอนนี้หลายทีมมีการดึงนักเตะดีๆ เข้าสังกัดกันอย่างคึกคัก
ทางทีมงานผู้บริหารและกุนซือของทีมชุมพร เอฟซี นายนุกูล แก้วฉวี เลขาฯ สมาคมฟุตบอลจังหวัดชุมพร ได้ออกมาเผยว่ามี นายนพพร อุสิทธิ์ ประธานสภาองค์การบริหารส่วนจังหวัดชุมพร เป็นประธานสโมสรเหยี่ยวแดง, ส.ส.ชุมพร จุลใส นั่งเก้าอี้ผู้จัดการทีม ซึ่งถือว่าเป็นการจับมือร่วมกันทำงานที่มีทีมแกร่งแข็งใม่น้อยเลยทีเดียว จุดสำคัญอีกอย่างที่น่าจะเป็นตัวแปรของเป้าหมายทางสโมสรชุมพร เอฟซี ก็คือเรื่องงบประมาณ ซึ่งในวงการฟุตบอลยุคนี้ ที่กำลังฟีเวอร์ เม็ดเงินคือตัวแปรสำคัญ เพราะสามารถที่จะดลบันดาลให้ทีมประสบความสำเร็จได้ โดยทีม "เหยี่ยวพญายม" ชุมพร เอฟซี ได้มีการระดมเงินทุนเบื้องต้นจากสปอนเซอร์ที่เข้ามาสนับสนุนแล้วกว่า 5 ล้านบาท อาทิ เครื่องดื่มยี่ห้อช้าง และอุปกรณ์เสื้อผ้ากีฬาเอฟบีที นอกจากนี้ยังได้มีการเตรียมทื่จะติดต่อสปอนเซอร์อีกหลายตัวเข้ามาหนุนอีกด้วย
ชุด ลีกภูมิภาค ดิวิชั่น 2 2554
สโมสรฟุตบอลหาดใหญ่
สโมสรฟุตบอลหาดใหญ่ เป็นสโมสรฟุตบอลอาชีพในประเทศไทย ตั้งอยู่ที่ตำบลหาดใหญ่ อำเภอหาดใหญ่ จังหวัดสงขลา ปัจจุบันอยู่ในระหว่างขอพักส่งทีมเข้าร่วมแข่งขัน
สโมสรฟุตบอลหาดใหญ่ ก่อตั้งขึ้นโดยเทศบาลนครหาดใหญ่ โดยได้รับอนุมัติให้ก่อตั้งสโมสรขึ้นเมื่อวันที่ 27 ธันวาคม พ.ศ. 2552
หลังได้รับอนุมัติให้ก่อตั้งสโมสรฟุตบอล นายไพร พัฒโน นายกเทศมนตรีเทศบาลนครหาดใหญ่ ในขณะนั้นได้เข้ามาดำรงตำแหน่งประธานสโมสร และส่งทีมเข้าร่วมการแข่งขันฟุตบอลอาชีพเป็นครั้งแรกในลีกภูมิภาค ดิวิชัน 2 ฤดูกาล 2553
หลังจากที่ได้ข้อสรุปที่แน่นอนแล้วว่าทีมน้องใหม่ในการแข่งขันลีกภูมิภาค ดิวิชั่น 2 ในฤดูกาล 2010 ที่จะมาถึงในโซนภาคใต้มีทีมน้องใหม่อย่างทีมหาดใหญ่ เอฟซีอยู่ร่วมโซนเป็นที่แน่นอน ซึ่งเป็นการสร้างกระแสฟุตบอลฟีเวอร์ได้เป็นอย่างดีในจังหวัดสงขลา และโดยเฉพาะแฟนบอลในอำเภอหาดใหญ่ทำให้พวกเขารู้สึกตื่นเต้นและดีใจเป็นอย่างมาก เมื่อได้รู้ว่าทีมรักของตัวเองได้เข้าร่วมการแข่งขันในครั้งนี้ด้วย และจากเหตุนี้จึงทำให้ทีมหาดใหญ่ เอฟซี เริ่มมีการประชาสัมพันธ์ทีมอย่างหนัก ทั้งสื่อวิทยุท้องถิ่น และหนังสือพิมพ์ต่างๆ เพื่อให้ทีมเป็นที่รู้จักกันมากขึ้น และนอกจากนี้ยังจัดกิจกรรมให้แฟนบอลได้มีส่วนร่วม โดยจัดประกวดโลโก้ทีมหาดใหญ่ เอฟซี ผู้ที่ชนะจะได้รับรางวัล 10,000 บาท และมีการจำหน่ายของที่ระลึกของทีมหาดใหญ่ เอฟซีซึ่งถือเป็นการสร้างกระแสเรียกแฟนคลับได้เป็นอย่างดีสำหรับทีมหาดใหญ่ เอฟซี
ทางด้านงบประมาณในการทำทีมของทีมหาดใหญ่ เอฟซีสำหรับปีแรกอยู่ที่จำนวน 6 ล้านบาท ซึ่งถือเป็นงบประมาณที่น่าจะเพียงพอสำหรับทีมน้องใหม่ที่เข้าร่วมการแข่งขันลีกภูมิภาคในฤดูกาลแรก โดยได้รับการระดมทุนของผู้ใหญ่ภายในจังหวัดที่มีจิตใจรักกีฬา และอยากจะพัฒนาทีมหาดใหญ่ เอฟซีให้เข้าสู่มืออาชีพ และที่สำคัญไปกว่านั้นก็คือ ปลุกกระแสฟุตบอลของชาวสงขลาให้หันมาชอบกีฬาฟุตบอลและให้ได้เชียร์ทีมที่อยู่ในพื้นที่ของตนเอง และนอกจากนั้นอีกส่วนหนึ่งยังได้รับการสนับสนุนจากสปอนเซอร์ต่างๆ ภายในจังหวัด
ส่วนด้านประธานสโมสรเป็น ไพร พัฒโน นายกเทศมนตรีนครหาดใหญ่ ส่วนผู้จัดการทีมเป็นพันเอก (พิเศษ) สุชาติ จันทรโชติกุล ซึ่งผู้บริหารทั้งสองท่าน ต่างก็มุ่งหวังที่จะสร้างประวัติศาสตร์หน้าใหม่ให้กับวงการลูกหนังเมืองหาดใหญ่ ด้วยการพาทีมหาดใหญ่ เอฟซีเป็นแชมป์ในโซนภาคใต้ และเลื่อนชั้นขึ้นไปเล่นในระดับดิวิชั่น 1 ให้ได้ภายในเวลาแค่ปีเดียว
โลโก้สโมสร.
รูป นกอินทรีแดง มีที่มา คือ กองกำลังหน่วยทหารหน่วยหนึ่ง จำนวน 12 นาย ใช้ชื่อเรียกขานว่า “RED EAGLE” หรืออินทรีย์แดง มีความกล้าหาญได้สร้างวีรกรรมต่อสู้กับทหารญี่ปุ่น สมัยสงครามโลกครั้งที่ 2 บริเวณเขาบันไดนาง (ปัจจุบันคือศูนย์อุตสาหกรรม ต.น้ำน้อย) จนได้รับชนะ และได้รับการยกย่อง เป็นที่ยอมรับ เปรียบเสมือนทีมสโมสรฟุตบอลหาดใหญ่แข่งขันฟุตบอลอย่างมุ่งมั่น มีวินัย เพื่อเป้าหมายตามพันธกิจ
สโมสรฟุตบอลหาดใหญ่ใช้สนามจิระนครเป็นสนามเหย้า ซึ่งเป็นสนามที่ได้มาตรฐานและผ่านการใช้งานในการแข่งขันกีฬาในระดับจังหวัดมาเป็นอย่างดี แต่ตอนนี้ในระหว่างการดูแลและปรับปรุงบริเวณพื้นหญ้าภายในสนามคาดว่าน่าจะใช้เวลาไม่ถึงเดือนน่าจะใช้งานได้ และจะถือเป็นอีกหนึ่งสนามที่มีความมาตรฐานอย่างมากสามารถจุแฟนบอลได้ถึง 25,000 คน ** ที่ตั้งสนามจิระนคร **
ชุด ลีกภูมิภาค ดิวิชั่น 2 2559
สโมสรฟุตบอลพังงา
สโมสรฟุตบอลจังหวัดพังงา เป็นสโมสรฟุตบอลอาชีพในประเทศไทยโดยเป็นทีมจากจังหวัดพังงา
สโมสรฟุตบอลจังหวัดพังงา เจ้าของฉายา "เรือขุดมหากาฬ" ภายใต้การนำของประธานสโมสร ฉกาจ พัฒนกิจวิบูลย์ นายกองค์การบริหารส่วนจังหวัดพังงา ร่วมกับ รวยชัย กิตติพรหมวงศ์ นายกสมาคมกีฬาจังหวัดพังงา ที่มีความประสงค์ส่งทีมเข้าร่วมแข่งขันเพื่อสร้างฟุตบอลอาชีพให้เกิดขึ้นกับจังหวัดพังงา และสร้างทีมฟุตบอลของพังงาให้กลับมายิ่งใหญ่อีกครั้งเหมือนสมัยที่เคยร่วมแข่งขันฟุตบอลโปรวินเชียลลีกในอดีต
ซึ่งการสร้างทีมพังงาเข้าร่วมการแข่งขันฟุตบอลลีกภูมิภาค ดิวิชั่น 2 ครั้งนี้ก็ได้กลุ่มคนที่มีใจรักกีฬาฟุตบอลในจังหวัดได้แก่ นักการเมืองท้องถิ่นอย่าง ส.จ.สมบัติ จินดาพล เข้ามาเป็นผู้จัดการทีม, ส.จ.สมชาย ประเสริฐพรพงศ์, ส.จ.บัญญัติ อนันตมงคลกุล, บรรพต ตันติเพชราภรณ์ นั่งเก้าอี้กรรมการบริหารสโมสร และ ส.ท.สุทธิพงศ์ โกยสกุล ประธานฝ่ายสิทธิประโยชน์สโมสร ซึ่งกลุ่มดังกล่าวเป็นผู้คลุกคลีในวงการฟุตบอลจังหวัดที่ผ่านมาโดยตลอด ได้มีการประสานพลัง ร่วมมือร่วมใจกันทำงาน โดยมีพันธกิจคือสร้างสโมสรฟุตบอลอาชีพให้เกิดขึ้นในจังหวัดแบบเป็นระบบ และสร้างโรงเรียนกีฬาให้กับชาวจังหวัดพังงาให้ได้
ในปีพ.ศ. 2555 เมื่อวันที่ 12 กุมภาพันธ์ สโมสรฟุตบอลจังหวัดพังงาได้ทำการเปิดตัวผู้จัดการทีมคนใหม่ คุณวิชัช ไตรรัตน์ และ ในวันที่ 9 เมษายน โค้ช นิวัฒน์ นุ้ยสง่า ได้ตัดสินใจลาออกจากการเป็นโค้ชของสโมสร พังงาเอฟซี และในวันที่ 10 เมษายน บอร์ดบริหารได้ทำการแต่งตั้ง วิฑูรย์ กิจมงคลศักดิ์ เป็นโค้ชคนใหม่ของสโมสรพังงาเอฟซี
ในปีพ.ศ. 2557 เมื่อวันที่ 11 มกราคม สโมสรฟุตบอลจังหวัดพังงาได้แถลงข่าว ณ ห้องประชุมที่ทำการสภาองค์การบริหารส่วนจังหวัดพังงา ทำการเปิดตัวทีมบริหารชุดใหม่ของสโมสรพังงา เอฟซี ภายใต้การนำของประธานสโมสร นาย รวยชัย กิตติพรหมวงศ์ ผู้จัดการทีม นายธงชัย ทองเชื่อม และ โค้ช นิวัฒน์ นุ้ยสง่า ได้กลับมาเป็นโค้ชของสโมสรพังงาเอฟซี อีกครั้ง
ในปีพ.ศ. 2558 เมื่อวันที่ 23 กุมภาพันธ์ สโมสรฟุตบอลจังหวัดพังงาได้ทำการประชุมปรับทีมบริหารชุดใหม่ของสโมสรพังงา เอฟซี โดยยังคงใช้ผู้บริหารชุดเดิม แต่ ปรับเปลี่ยนตำแหน่ง ดังนี้ &lt;br&gt;
ประธานสโมสร นาย รวยชัย กิตติพรหมวงศ์ &lt;br&gt;
รองประธานสโมสร นายธงชัย ทองเชื่อม และ นายบรรพต ตันติเพชราภรณ์ &lt;br&gt;
ผู้จัดการทีม นายพรนิมิตร คันเต็ง &lt;br&gt;
หัวหน้าผู้ฝึกสอน นายนิวัฒน์ นุ้ยสง่า
สนามแข่งขันใช้สังเวียนของสนามกีฬากลางองค์การบริหารส่วนจังหวัดพังงา ซึ่งมีความจุสามารถรองรับแฟนบอลทั้งหมดได้กว่า 3,000 คน ซึ่งก็มีตัวแทนสมาคมฟุตบอลแห่งประเทศไทย ส่งเจ้าหน้าที่เดินทางมาตรวจสอบแล้วว่าผ่านสามารถใช้ทำการแข่งขันได้ และสำหรับสนามแห่งนี้เคยผ่านการจัดการแข่งขันกีฬาเยาวชนแห่งชาติมาแล้ว รวมถึงฟุตบอลชิงโล่พระราชทาน 14 จังหวัดภาคใต้ ที่ผ่านไปเมื่อเดือนธันวาคมปีที่ผ่านมาอีกด้วย
ชุด เอไอเอสลีก ดิวิชั่น 2 2559
สโมสรฟุตบอลลำปาง
สโมสรฟุตบอลลำปาง เป็นสโมสรฟุตบอลอาชีพในประเทศไทยโดยเป็นทีมจากจังหวัดลำปาง ปัจจุบันเล่นอยู่ในไทยลีก
สโมสรฟุตบอลลำปางเกิดจากการรวมกลุ่มของผู้สนับสนุนที่ต้องการให้มีสโมสรฟุตบอลอาชีพของจังหวัดลำปาง จนเกิดการรวมกลุ่มอภิปราย และเกิดการก่อตั้งสโมสรขึ้นมา โดยมีธนาธร โล่ห์สุนทร ดำรงตำแหน่งประธานสโมสร รวมถึงได้แต่งตั้งณรงค์ พินธิสืบ อดีตกัปตันทีมมหาวิทยาลัยเชียงใหม่ เป็นผู้จัดการทีมฯ พร้อมกับแต่งตั้งสุภาพ วงค์ษา และดาชัย อุชุโกศลการ เป็นผู้ช่วยผู้จัดการทีม โดยมี ดร.ดร.สุนี สมมี เป็นที่ปรึกษา
ส่วนฉายาของสโมสร มีการเปิดลงคะแนนในเว็บไซต์สโมสร โดยฉายาที่ได้รับคะแนนสูงสุดคือ "รถม้ามรกต" ซึ่งสื่อถึงรถม้า สัญลักษณ์ของจังหวัดลำปาง ส่วนคำว่ามรกตนั้น มาจากสีประจำจังหวัดและพระแก้วมรกต ซึ่งเป็นสีเขียว
ในฤดูกาลแรกของสโมสร ลำปางได้เข้าร่วมแข่งขันลีกภูมิภาค ดิวิชัน 2 โดยมีผู้สนับสนุนภายในจังหวัดเป็นอย่างดี ต่อมาในฤดูกาล 2558 ลำปางสามารถเลื่อนชั้นสู่ดิวิชัน 1 เป็นครั้งแรกในประวัติศาสตร์สโมสร และในฤดูกาล 2564–65 สโมสรสามารถเลื่อนชั้นสู่ไทยลีกได้เป็นครั้งแรกในประวัติศาสตร์สโมสร จากการเพลย์ออฟชนะชัยนาท ฮอร์นบิลและตราดตามลำดับ
ตราสโมสร.
ตราสโมสรฟุตบอลลำปางถูกออกแบบโดยบำรุง อิสระกุล เป็นตราที่ได้จากการประกวดออกแบบสัญลักษณ์ในปี พ.ศ. 2559 และได้รับการจัดอันดับจากนิตยสารโฟร์โฟร์ทู ซึ่งเป็นนิตยสารฟุตบอลระดับโลก ให้เป็นสัญลักษณ์ทีมฟุตบอลที่สวยที่สุดเป็นอันดับ 2 ของโลก รองจากตราสโมสรอายักซ์ของเนเธอร์แลนด์
สนามเหย้าของสโมสรฟุตบอลลำปางคือ สนามกีฬากลางจังหวัดลำปาง (หนองกระทิง) โดยเป็นสนามกีฬาที่มีมาตรฐานและเหมาะที่จะรองรับผู้สนับสนุนชาวลำปางที่จะเข้ามาเชียร์ได้เป็นอย่างดี
รายชื่อหัวหน้าผู้ฝึกสอน.
"รายชื่อหัวหน้าผู้ฝึกสอน (พ.ศ. 2559–ปัจจุบัน)"
ไฮไดรด์
ไฮไดรด์  เป็นชื่อของไอออนประจุลบของไฮโดรเจน, H− คำว่าไฮไดรด์มีสองความหมายที่แต่งกันแต่ใช้คำเดียวกัน ในทางเคมี ไฮไดรด์หมายถึง 1 ไฮโดรเจนที่เกิดปฏิกิริยาเคมีอย่างไฮโดรเจนประจุลบ และ 2 ไฮโดรเจนลิแกนด์ในโลหะเชิงซ้อน ความหมายอื่นของไฮไดรด์หมายถึงสารประกอบไฮโดรเจนกับธาตุอื่นในหมู่ 1–16
สโมสรฟุตบอลพะเยา เอฟซี
สโมสรฟุตบอลเพชรบูรณ์
สโมสรฟุตบอลเพชรบูรณ์ เป็นสโมสรฟุตบอลอาชีพในประเทศไทย โดยเป็นทีมจากจังหวัดเพชรบูรณ์ ปัจจุบันเล่นใน ไทยแลนด์ อเมเจอร์ลีก
การถือกำเนิดในรูปแบบสโมสรฟุตบอลอาชีพเพชรบูรณ์ เอฟซี นั้นก่อร่างสร้างตัวขึ้นมาอย่างเป็นทางการเมื่อฤดูกาล 2009 โดยจบซีซั่นแรกกับการแข่งขันลีกภูมิภาคดิวิชั่น 2 ฤดูกาล 2009 กับอันดับที่ 5 ด้วยผลงานลงสนาม 20 นัดเก็บได้ถึง 30 คะแนน นับได้ว่าถือเป็นผลงานอันยอดเยี่ยม และในปี 2010 สโมสรได้มีการเปลี่ยนแปลงหลายอย่างทั้งในส่วนของโลโก้, ระบบการเล่นต่าง ๆ ที่สำคัญนั้นคือตัวผู้เล่นภายในทีมที่เน้นเรื่องของความเป็นท้องถิ่นนิยมเพื่อเอาใจแฟนคลับมากเป็นพิเศษ โดยเฉพาะในส่วนของโลโก้ที่นำตราสัญลักษณ์รูปพ่อขุนผาเมืองประดิษฐานอยู่ภายในเพชร ฐานล่างเป็นรูปฟุตบอลมีรัศมีเปร่งประกาย ประดับอยู่บนโล่สีเขียวมีมงกุฎพ่อขุนผาเมือง คือบุคคลสำคัญที่มีประวัติสำคัญกับเมืองเพชรบูรณ์ในอดีต “เพชร” คือความแข็งเกร่งเป็นสัญลักษณ์ของจังหวัดเพชรบูรณ์ ส่วนลูกฟุตบอลเป็นการประกาศศักดาเรื่องฟุตบอล ในส่วนของมงกุฎ แสดงถึงความสำเร็จยิ่งใหญ่ของสโมสร ขณะเดียวกันเป็นที่คาดกันว่างบประมาณในการสร้างทีมฟุตบอลอาชีพเพชรบูรณ์ เอฟซี ประจำฤดูกาล 2010 น่าจะตกอยู่ที่จำนวน 5 ล้านบาท โดยมาจากการกีฬาแห่งประเทศไทยจำนวน 1 ล้านบาท รวมถึงองค์การบริหารส่วจังหวัดเพชรบูรณ์, ป้ายโฆษณาต่าง ๆ, สปอนเซอร์ที่จะเข้ามาสนับสนุนทีม
เดิมคือ นักสู้เมืองมะขามหวาน เป็น นักสู้หัวใจสิงห์
สโมสรฟุตบอลสุโขทัย
สโมสรฟุตบอลจังหวัดสุโขทัย เป็นสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดสุโขทัย ปัจจุบันลงแข่งขันในระดับไทยลีก โดยสโมสรลงแข่งขันในลีกสูงสุดของประเทศไทยเป็นครั้งแรกในฤดูกาล 2559 หลังจากคว้าอันดับ 3 ได้ในไทยลีกดิวิชัน 1 ฤดูกาล 2558 และได้เลื่อนชั้นขึ้นสู่ไทยลีก สโมสรยังเคยได้ตำแหน่งชนะเลิศร่วม ช้าง เอฟเอคัพ 2559 และได้สิทธิ์แข่งขันเอเอฟซีแชมเปียนส์ลีกในปี 2560
ช่วงก่อตั้งสโมสร.
สโมสรฟุตบอลจังหวัดสุโขทัย ได้เริ่มก่อตั้งและส่งทีมแข่งขันในฟุตบอลลีกระดับประเทศเมื่อปี พ.ศ. 2552 โดยมี จักรินทร์ เปลี่ยนวงษ์ ผู้ว่าราชการจังหวัดสุโขทัย (ในขณะนั้น) เป็นประธานสโมสร โดยลงทำการแข่งขันใน ลีกภูมิภาค ดิวิชั่น 2 2552 โดยมีฉายาของทีมว่า "ค้างคาวไฟ" เนื่องจากในจังหวัดสุโขทัย มีแหล่งท่องเที่ยวที่สามารถพบค้างคาวได้จำนวนมาก ณ เขตรักษาพันธ์สัตว์ป่าถ้ำเจ้าราม ซึ่งตั้งอยู่ในพื้นที่ อำเภอทุ่งเสลี่ยม และ อำเภอศรีสำโรง โดยในระยะแรกสโมสรใช้นักฟุตบอลท้องถิ่นในจังหวัดผสมกับนักฟุตบอลจาก สถาบันการพลศึกษา วิทยาเขตสุโขทัย ซึ่งผลงานในปีแรกจบอันดับที่ 7 จาก 12 สโมสรโซนภาคเหนือ โดยผลงานในช่วงนั้นสโมสรจบในอันดับค่อนท้ายตารางเป็นส่วนใหญ่
เลื่อนชั้นดิวิชั่น 1.
ต่อมาในฤดูกาล 2556 ได้มีการเปลื่ยนแปลงฝ่ายบริหารของสโมสรฯ โดยประธานสโมสรเปลื่ยนจาก จักรินทร์ เปลี่ยนวงษ์ เป็น สมศักดิ์ เทพสุทิน ซึ่งในฤดูกาลนั้น สโมสรได้เปลื่ยนแปลงสัญลักษณ์ของสโมสร โดยเพิ่มเติม สีเขียว, สีเหลือง, และ สีแดง ซึ่งเป็นสีประจำจังหวัด เข้าไปอยู่ในตราสโมสร พร้อมกับแต่งตั้ง อิสระ ศรีทะโร โดยในปีแรกที่เข้ามาบริหารสโมสร สโมสรทำผลงานได้อันดับที่ 3 ในการแข่งขัน ลีกภูมิภาค ดิวิชั่น 2 2556 โซนภาคเหนือ ผ่านเข้าไปแข่งขันในรอบแชมป์เปี้ยนลีก แต่ไม่สามารถเลื่อนชั้นได้ โดยจบอันดับที่ 3 ในสาย B พลาดการเลื่อนชั้นแค่คะแนนเดียว
ปีต่อมา สโมสรฯ เปลื่ยนหัวหน้าผู้ฝึกสอนเป็น ชูศักดิ์ ศรีภูมิ และในปีนี้เองสโมสรสามารถจบฤดูกาลแข่งขันปกติด้วยตำแหน่งชนะเลิศ ลีกภูมิภาค ดิวิชั่น 2 2557 โซนภาคเหนือ พร้อมกับไปแข่งขันในรอบแชมป์เปี้ยนลีก เป็นปีที่ 2 และสามารถเลื่อนชั้นไปแข่งขัน ไทยลีกดิวิชัน 1 ได้สำเร็จในปีนี้เอง
หลังจากที่เลื่อนชั้นมาทำการแข่งขัน สโมสรได้ปรับเปลื่ยนทีมงานฝ่ายบริหารและผู้ฝึกสอนใหม่ โดย เขตพงศ์ กุลนาถศิริ ได้รับการแต่งตั้งเป็นผู้จัดการทีมแทน จักรวาล ชัยวิรัตน์นุกูล ที่เลื่อนตำแหน่งเป็นผู้อำนวยการสโมสร และผู้ฝึกสอนเป็น สมชาย มากมูล เข้ามารับตำแหน่งแทน โดยผลงานของสโมสรในช่วงนั้นถือว่า ทำได้ดีและอยู่เลกแรกด้วยอันดับเลขตัวเดียวได้ ต่อมาสโมสรได้แต่งตั้ง สมชาย ชวยบุญชุม แทนเพื่อเป้าหมายในการเลื่อนชั้นแข่งขันใน ไทยลีก ซึ่งต่อมาสโมสรทำผลงานได้สำเร็จ โดยเลื่อนชั้นด้วยการจบอันดับที่ 3 โดยเอาชนะ นครปฐม ยูไนเต็ด ในการแข่งขันนัดตกค้าง
ไทยลีกและฟุตบอลระดับเอเซีย.
โดยในปีแรกที่สโมสรลงทำการแข่งขันฤดูกาล 2559 สโมสรทำผลงานได้น่าประทับใจ โดยสามารถจบอันดับ 7 ของตารางได้ ทั้งที่เพิ่งเลื่อนชั้นเพียงปีเดียว และยังได้สิทธิ์เข้าร่วมการแข่งขันเอเอฟซีแชมเปียนส์ลีก 2017 ซึ่งเป็นการแข่งขันระดับเอเซียครั้งแรกของสโมสร จากการได้สิทธิ์ชนะเลิศร่วม เอฟเอคัพ 2559 โดยในรอบคัดเลือกรอบสองนั้น สุโขทัยได้เล่นในบ้านและเอาชนะยาดานาร์บอนไปได้ 5–0 ก่อนที่จะบุกไปแพ้เซี่ยงไฮ้ เอสไอพีจี 0–3 ในรอบเพลย์ออฟ
ทว่าในลีกฤดูกาล 2560 ของสโมสรนั้น กลับทำผลงานในช่วงต้นฤดูกาลได้ย่ำแย่จนอันดับร่วงไปอยู่ในโซนตกชั้น แต่ต่อมาทางสโมสรได้แต่งตั้งไพโรจน์ บวรวัฒนดิลก เป็นหัวหน้าผู้ฝึกสอน ทำให้ในช่วงท้ายฤดูกาลสุโขทัยหนีตกชั้นได้สำเร็จ ต่อมาในฤดูกาล 2561 สโมสรทำผลงานในช่วงต้นฤดูกาลได้ดี แต่ก็มาแผ่วในช่วงกลางฤดูกาลและไพโรจน์ก็ลาออกจากตำแหน่งผู้ฝึกสอน ทำให้สถานการณ์ของสโมสรไม่ค่อยดีเมื่อต้องหนีตกชั้นอีกครั้ง สุดท้ายทางสโมสรแต่งตั้งเฉลิมวุฒิ สง่าพล เป็นหัวหน้าผู้ฝึกสอน ทำให้สุโขทัยรอดพ้นจากการตกชั้นอีกครั้ง
ในฤดูกาล 2562 ลูโบเมียร์ ริสตอฟสกี ได้เข้ารับตำแหน่งหัวหน้าผู้ฝึกสอน เขาคุมสโมสรเสมอในลีกหลายนัด และในช่วงที่เลกที่สอง สุโขทัยทำผลงานได้ไม่ดีต้องหนีตกชั้นอีกครั้ง สุดท้าย ไพโรจน์ บวรวัฒนดิลก ก็กลับมารับหน้าที่เป็นหัวหน้าผู้ฝึกสอนอีกครั้งหนึ่ง และเขาสามารถช่วยให้สุโขทัยหนีตกชั้นได้สำเร็จเป็นหนที่สอง
สุรพงษ์ คงเทพ เข้ามาคุมทีมในฤดูกาล 2563–64 แต่สุดท้าย ทีมต้องตกชั้นสู่ไทยลีก 2 สิ้นสุดการลงเล่นบนลีกสูงสุดที่ 5 ฤดูกาลติดต่อกัน เดนนิส อามาโตเข้ามาคุมทีมต่อและช่วยให้สุโขทัยเลื่อนชั้นกลับสู่ลีกสูงสุดได้ด้วยการเป็นรองแชมป์หลังจากที่ตกชั้นไปเพียงหนึ่งฤดูกาล
สโมสรฟุตบอลสิงห์บุรี บางระจัน
สโมสรฟุตบอลสิงห์บุรี บางระจัน เป็นสโมสรฟุตบอลอาชีพในประเทศไทยโดยเป็นทีมจากจังหวัดสิงห์บุรี ปัจจุบันเล่นใน ไทยแลนด์ อเมเจอร์ลีก โซนภาคตะวันตก
ลีกภูมิภาค ดิวิชัน 2 ปี 2553
สโมสรฟุตบอลอุตรดิตถ์ ศักดิ์สยาม
สโมสรฟุตบอลอุตรดิตถ์ ศักดิ์สยาม เป็นสโมสรฟุตบอลอาชีพในประเทศไทยโดยเป็นทีมจากจังหวัดอุตรดิตถ์ ปัจจุบันเล่นในไทยลีก 3 โซนภาคเหนือ
สโมสรเริ่มก่อตั้งเมื่อปี 2552 เพื่อเข้าร่วมการแข่งขันฟุตบอลอาชีพลีกภูมิภาค "ดิวิชั่น 2" ฤดูกาล 2552 เป็นฤดูกาลแรกที่จะแบ่งการแข่งขันเป็น 5 ลีกภูมิภาคของประเทศไทย โดยอันดับ 1-3 จะได้เลื่อนชั้นไปสู่ไทยลีกดิวิชั่น 1 สโมสรสร้างผลงานในปี 2552 ด้วยการคว้าอันดับ 4 ของโซนภาคเหนือไปครอง
ต่อมาในปี 2553 ทีมได้มีการปรับเปลี่ยนเฮดโค้ชใหม่คือโค้ช สุรพล ธาตุระหัน ซึ่งอดีตเป็นอาจารย์สอนฟุตบอลที่กรุงเทพมหานคร ในปีนี้ได้เข้ามาช่วยคุมทีมอุตรดิตถ์ ส่วนทีมงานสตาฟฟ์ยังคงใช้ชุดเดิมและมี อดิเทพ อยู่สวัสดิ์ เป็นผู้ช่วย ส่วนประธานสโมสรยังคงเป็น พีระศักดิ์ พอจิตร นายกองค์การบริหารส่วนจังหวัดอุตรดิตถ์ ผู้จัดการทีมเปลี่ยนเป็น สำราญ เอื้อจิระวาณิชย์ นายกเทศบาลตำบลหัวดง ซึ่งงบประมาณได้รับการสนับสนุนจาก องค์การบริหารส่วนจังหวัดอุตรดิตถ์ และสปอนเซอร์ต่างๆ ภายในจังหวัด โดยสนามเหย้ายังคงใช้สนามกีฬาจังหวัดอุตรดิตถ์เหมือนเดิม
ทีมงานประจำสโมสร.
บริษัท สโมสรฟุตบอลอุตรดิตถ์ จำกัด
สโมสรฟุตบอลอุทัยธานี
สโมสรฟุตบอลอุทัยธานี เป็นสโมสรฟุตบอลอาชีพในประเทศไทยที่ตั้งอยู่ในจังหวัดอุทัยธานี โดยได้มีการเปลี่ยนชื่อมาจากแอร์ฟอร์ซ ยูไนเต็ด ใน พ.ศ. 2562 ปัจจุบันลงเล่นในไทยลีก 2
อุทัยธานี ฟอเรสท์.
สโมสรฟุตบอลอุทัยธานี ฟอเรสท์ ก่อตั้งขึ้นเมื่อปี ค.ศ. 2010 โดยนายชาดา ไทยเศรษฐ์ นักการเมืองชื่อดังของ จังหวัดอุทัยธานี เป็นประธานสโมสร และส่งทีมเข้าร่วมการแข่งขัน ลีกภูมิภาค ดิวิชัน 2 โซนภาคเหนือ ในฤดูกาล 2553 จนถึงฤดูกาล 2557 ก็ไม่ได้ส่งทีมเข้าร่วมแข่งขันในฤดูกาล 2558 และกลับมาแข่งขันอีกครั้งในฤดูกาล 2559 พร้อมกับย้ายมาอยู่โซนกรุงเทพและปริมณฑลแต่แข่งขันได้ฤดูกาลเดียวก็ประกาศพักทีมซึ่งเทียบเท่ากับเป็นการยุบทีมไปโดยปริยาย
สโมสรฟุตบอลอุทัยธานี.
เมื่อจบฤดูกาล 2562 ทาง สโมสรฟุตบอลแอร์ฟอร์ซ ยูไนเต็ด ได้ขายสิทธิ์การทำทีมให้กับนายชาดา ไทยเศรษฐ์ จึงได้มีการเปลี่ยนชื่อสโมสรเป็น สโมสรฟุตบอลอุทัยธานี พร้อมกับเปลี่ยนตราสัญลักษณ์ของสโมสรเป็น พระบรมรูป สมเด็จพระปฐมบรมมหาชนก มีวิหารทองคำวัดท่าซุง เป็นพื้นหลังและย้ายสนามเหย้ามาอยู่ที่ สนามกีฬากลางจังหวัดอุทัยธานี
สโมสรฟุตบอลกาฬสินธุ์
สโมสรฟุตบอลจังหวัดกาฬสินธุ์ หรือ กาฬสินธุ์ เอฟซี เป็นสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดกาฬสินธุ์ ปัจจุบันลงแข่งขันในระดับ ไทยแลนด์ อเมเจอร์ลีก (โซนภาคตะวันออกเฉียงเหนือ)
สโมสรฟุตบอลจังหวัดกาฬสินธุ์ เริ่มก่อตั้งขึ้นในปี พ.ศ. 2553 โดยเทศบาลตำบลโคกศรี อำเภอยางตลาด และต่อมาได้รับการเห็นชอบจากสมาคมกีฬาแห่งจังหวัดกาฬสินธุ์ ให้มีการจัดตั้งเป็นสโมสรฟุตบอลของจังหวัดขึ้น และส่งทีมเข้าร่วมการแข่งขันในลีกภูมิภาค ดิวิชัน 2 ภาคตะวันออกเฉียงเหนือ ฤดูกาล 2553 โดยได้รับการสนับสนุนจากการกีฬาแห่งประเทศไทย หลังจากก่อตั้งสโมสร นายประจักษ์ ภูแลขำ นายกเทศมนตรีตำบลโคกศรีในขณะนั้น ได้รับการแต่งตั้งให้ดำรงตำแหน่งประธานสโมสรเป็นคนแรก
โดยสโมสรลงแข่งขันอย่างเป็นทางการเป็นนัดแรกเมื่อวันที่ 14 กุมภาพันธ์ พ.ศ. 2553 ในลีกภูมิภาค ดิวิชั่น 2 นัดที่เสมอกับสุรินทร์ เอฟซี 2–2 ที่สนามกีฬาศรีณรงค์ ซึ่งในการแข่งขันฤดูกาลแรก แม้สโมสรจะได้รับเงินสนับสนุนจากการการกีฬาแห่งประเทศไทย แต่ก็ยังไม่เพียงพอต่อการบริหารสโมสรทำให้ต้องมีการระดมทุนเพื่อหาเงินมาสนับสนุนระหว่างฤดูกาล และจบฤดูกาลด้วยอันดับที่ 11 ในตารางคะแนน
ฤดูกาล 2554 จากปัญหาทางด้านการเงินภายในสโมสร รวมไปถึงปัญหาทางด้านการบริหารทีม ทำให้นายประจักษ์ ภูแลขำ นายกเทศบาลตำบลโคกศรี ซึ่งเป็นประธานสโมสรประกาศขายทีมในราคาเพียง 8 แสน 5 หมื่นบาท ต่อได้มีการแต่งตั้งให้นายอธิคม จันทนา เข้ามาเป็นประธานสโมสรและเป็นผู้บริหารทีมคนใหม่ แต่หลังจากเข้ามารับตำแหน่งประธานสโมสรได้แค่ 1 เดือน นายอธิคม จันทนา กลับถูกเจ้าหน้าที่ตำรวจจากกองกำกับการสืบสวนภูธรจังหวัดกาฬสินธุ์จับกุมในคดีอาญา อย่างไรก็ตามแม้จะมีความวุ่นวายเกิดขึ้นแต่สโมสรก็ยังจบฤดูกาลด้วยอันดับที่ 8
ฤดูกาล 2555 สโมสรได้นายชานุวัฒน์ วรามิตร เข้ามาเป็นประธานสโมสรคนใหม่
สโมสรฟุตบอลหนองคาย
สโมสรฟุตบอลจังหวัดหนองคาย เป็นสโมสรฟุตบอลอาชีพในประเทศไทย ตั้งอยู่ที่อำเภอเมืองหนองคาย จังหวัดหนองคาย
กระแสกีฬาฟุตบอลไทยลีกตั้งแต่ปีที่ผ่านมาประสบความสำเร็จอย่างไม่น่าเชื่อ ประชาชนหันมาสนใจเชียร์ฟุตบอลไทยลีกมากขึ้น เป็นแรงกระตุ้นให้แต่ละจังหวัดสร้างทีมนักเตะประจำจังหวัดของตัวเอง ซึ่งสมาคมกีฬาจังหวัดหนองคาย ได้ร่วมกับ อบจ.หนองคาย จัดตั้งทีมฟุตบอลเป็น “หนองคายเอฟซี” โดยได้เปิดรับสมัครนักเตะในจังหวัดหนองคายและใกล้เคียงมาเข้าทีม มีนักเตะมาสมัคร 76 คน คณะกรรมการคัดเลือกเหลือ 35 คน อายุระหว่าง 17-28 ปี มีทั้งนักเรียน นักศึกษา และวัยทำงานที่มีความสามารถด้านการกีฬา โดยเป็นคนหนองคายแท้ ๆ ร้อยละ 80 อีกร้อยละ 20 เป็นผู้ที่มาทำงานและศึกษาในจังหวัดหนองคาย เบื้องต้นมีนายนันทชัย สุทธิวงศ์ เป็นหัวหน้าผู้ฝึกสอน มีผู้ฝึกสอนเป็นอาจารย์จากโรงเรียนกีฬาจังหวัดหนองคาย 3 คน ส่วนผู้จัดการทีมนั้นยังไม่มีการแต่งตั้งเป็นทางการ แต่จะใช้การบริหารโดยสมาคมกีฬา จ.หนองคายไปก่อน
สำหรับการแข่งขัน “ฟุตบอลลีกภูมิภาค” ในปี 2553 สโมสรหนองคายเอฟซี นัดแรกจะนำทีมนักเตะไปเยือน จ.เลย ในวันที่ 14 ก.พ.นี้ ซึ่งระหว่างนี้จะทำการฝึกซ้อมและเก็บตัวนักเตะที่สนามกีฬากลางจังหวัดหนองคาย โดย อบจ.หนองคาย ได้อนุมัติงบประมาณสนับสนุนการบริหารจัดการทีมฟุตบอลหนองคายเอฟซี เบื้องต้น 3 ล้านบาท
ชุดลีกภูมิภาคดิวิชั่น 2 ปี 2556
หนองคาย เอฟที
เจดับบิว รังสิต เอฟซี
แพร่ ยูไนเต็ด
นครหลวงเวียงจันทน์
พิจิตร เอฟซี
สมุทรปราการ เอฟซี
อุตรดิตถ์ หมอเส็ง
อุดรธานี เอฟซี
สมุทรสาคร เอฟซี
นครราชสีมา เอฟซี
สกลนคร เอฟซี
เชียงราย ซิตี้
สโมสรฟุตบอลไทยยูเนียน สมุทรสาคร
สโมสรฟุตบอลจังหวัดสมุทรสาคร หรือ ไทยยูเนี่ยน สมุทรสาคร เอฟซี เป็นสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดสมุทรสาคร ในการแข่งขันไทยลีก 2 ฤดูกาล 2563–64 สโมสรต้องตกชั้นจากไทยลีก 2 ไปเล่นในไทยลีก 3 แต่ต่อมาถูกสมาคมฟุตบอลฯ ปรับให้ไปเล่นใน ไทยแลนด์ อเมเจอร์ลีก แทนเนื่องจากไม่ผ่าน "คลับ ไลเซนซิ่ง" (Club Licensing) เกี่ยวกับหลักเกณฑ์ด้านการเงิน
ในช่วงแรกสโมสรฟุตบอลในจังหวัดสมุทรสาคร ยังมีแค่สโมสรฟุตบอลระดับสมัครเล่น ได้แก่ สโมสรสพล. สมุทรสาคร และสโมสรฟุตบอลโรงเรียนสมุทรสาครวิทยาลัย ที่ในช่วงเวลานั้นยังลงแข่งขันในระดับฟุตบอลชิงถ้วยพระราชทานประเภท ง. ส่วนสโมสรฟุตบอลในระดับลีกอาชีพก็มีเพียงสโมสรฟุตบอลของโรงงานยาสูบ กระทรวงการคลัง อย่างทีทีเอ็ม สมุทรสาคร ซึ่งเคยมาใช้สนามกีฬาในจังหวัดสมุทรสาคร เป็นสนามเหย้าในการแข่งขันไทยพรีเมียร์ลีก ฤดูกาล 2552
ต่อมาเมื่อสโมสรทีทีเอ็ม สมุทรสาคร ได้ย้ายไปใช้สนามเหย้าที่จังหวัดพิจิตร ทำให้นายอุดร ไกรวัตนุสสรณ์ นายก อบจ.สมุทรสาคร ซึ่งดำรงตำแหน่งนายกสมาคมกีฬาแห่งจังหวัดสมุทรสาครในขณะนั้น มีแนวคิดจัดตั้งสโมสรฟุตบอลอาชีพของจังหวัดสมุทรสาครขึ้นมาในปี พ.ศ. 2553
หลังจากเกิดแนวคิดดังกล่าว จึงก่อตั้ง สโมสรฟุตบอลสมุทรสาคร เอฟซี ขึ้น โดยได้รับงบประมาณหลักจากสมาคมกีฬาแห่งจังหวัดสมุทรสาคร โดยมีนายกิจ มีศรีสุข อดีตโค้ชของ ทีทีเอ็ม เป็นหัวหน้าผู้ฝึกสอนคนแรก และส่งทีมเข้าร่วมการแข่งขันอย่างเป็นทางการในลีกภูมิภาค ดิวิชัน 2 ภาคกลางและภาคตะวันออก ฤดูกาล 2553 โดยใช้สนามกีฬาสถาบันการพลศึกษา วิทยาเขตสมุทรสาคร เป็นสนามเหย้า ซึ่งในการแข่งขันฤดูกาลแรกนี้ สโมสรได้ใช้ชื่อในการแข่งขันตามผู้สนับสนุนว่า สมุทรสาคร เจ.เค. และจบฤดูกาลด้วยอันดับที่ 5 รวมถึงได้มีโอกาสลงแข่งขันในฟุตบอลถ้วยรายการสำคัญอย่างไทยเอฟเอคัพ และไทยลีกคัพ
ฤดูกาล 2554 สโมสรได้ย้ายสนามเหย้าของทีมจากสนามกีฬาสถาบันการพลศึกษา วิทยาเขตสมุทรสาคร มาใช้สนามกีฬา อบจ.สมุทรสาคร ซึ่งมีความจุมากกว่า นอกจากนี้ยังเปลี่ยนหัวหน้าผู้ฝึกสอนเป็นนราศักดิ์ บุญเกลี้ยง โดยทีมมีผลงานดีขึ้นจนสามารถทำอันดับได้ใกล้เคียงกับการได้ไปแข่งขันรอบแชมเปียนส์ลีก โดยจบฤดูกาลด้วยอันดับที่ 3 และมีคะแนนตามหลังอันดับ 2 ซึ่งเป็นพื้นที่แชมเปียนส์ลีก 6 คะแนน
อย่างไรก็ตามในช่วงระหว่างฤดูกาล 2554 ได้เกิดเหตุการณ์วุ่นวายขึ้นในระหว่างการแข่งขันลีกภูมิภาค ดิวิชัน 2 เมื่อวันที่ 5 มิถุนายน พ.ศ. 2554 ที่สนามกีฬา อบจ.สมุทรสาคร ระหว่างสมุทรสาคร เอฟซี และอ่างทอง เอฟซี โดยผู้เล่นของทั้งสองทีม รวมถึงเจ้าหน้าที่และผู้เล่นสำรองได้ก่อเหตุทะเลาะวิวาทกันในช่วงระหว่างการแข่งขัน นอกจากนี้หลังจบการแข่งขันที่เสมอกัน 1–1 แฟนบอลของทั้งสองสโมสรยังเข้าตะลุมบอนกันจนเกิดความวุ่นวายขึ้น ซึ่งต่อมาจากเหตุดังกล่าวทำให้ มนตรี สาระแสน ผู้เล่นตำแหน่งกองกลางของสโมสรถูกลงโทษห้ามลงแข่งขันจนจบฤดูกาล และอานนท์ วงศ์จันทะ อีกหนึ่งผู้เล่นของสโมสรในตำแหน่งกองหลัง ถูกลงโทษห้ามลงแข่งขัน 6 นัด ส่วนสโมสรถูกฝ่ายจัดการแข่งขันปรับเงินพร้อมทั้งถูกลงโทษห้ามลงแข่งในสนามเหย้า 2 นัดจากเหตุความวุ่นวายที่เกิดขึ้น
เหตุประธานสโมสรถูกฆาตกรรม.
หลังการแข่งขันฤดูกาล 2554 จบลง ได้เกิดเหตุที่ทำให้เป็นข่าวตามสื่อทั่วทั้งประเทศขึ้น โดยในวันที่ 25 ธันวาคม พ.ศ. 2554 ที่ตำบลท่าทราย อำเภอเมือง จังหวัดสมุทรสาคร นายอุดร ไกรวัตนุสสรณ์ นายก อบจ.สมุทรสาคร ซึ่งดำรงตำแหน่งประธานสโมสรฟุตบอลสมุทรสาคร เอฟซี ในขณะนั้น ถูกอาวุธปืนยิงเข้าที่ศีรษะถึง 10 นัด และเสียชีวิตในที่เกิดเหตุ
ต่อมาวันที่ 27 ธันวาคม พ.ศ. 2554 ผู้ก่อเหตุได้เดินทางมามอบตัวสู้คดี โดยคดีถึงที่สุดในชั้นศาลฎีกา โดยศาลได้พิพากษาถึงที่สุดให้จำคุกตลอดจำเลยตลอดชีวิต และชดใช้ค่าเสียหายจำนวน 13 ล้านบาท
โดยหลังจากนายอุดร ไกรวัตนุสสรณ์ เสียชีวิต ทำให้ตำแหน่งประธานสโมสรว่างลง ต่อมานายอุดม ไกรวัตนุสสรณ์ น้องชายของนายอุดร ที่ในขณะนั้นดำรงตำแหน่งเป็นนายกสมาคมกีฬาแห่งจังหวัดสมุทรสาคร ได้ขึ้นเป็นประธานสโมสรชั่วคราวในฤดูกาล 2555
ท่ามกลางความวุ่นวายที่เกิดขึ้น สโมสรยังคงส่งทีมเข้าร่วมการแข่งขันลีกภูมิภาค ดิวิชัน 2 ฤดูกาล 2555 โดยทำการย้ายมาแข่งขันในโซนกรุงเทพและปริมณฑล และเนื่องจากปัญหาสภาพความพร้อมของทีมจึงไม่ได้ส่งทีมเข้าร่วมแข่งขันฟุตบอลถ้วยทั้งรายการไทยเอฟเอคัพ และไทยลีกคัพ เหมือนเช่น 2 ฤดูกาลที่ผ่านมา
ฤดูกาล 2556–2558.
ฤดูกาล 2556 นายพลธนวิทย์ เจตสิทธิ์ ได้เข้ามาเป็นประธานสโมสรคนใหม่ โดยใช้ชื่อในการลงแข่งขันตามชื่อผลิตภัณฑ์ของผู้สนับสนุนหลักว่า เจนิฟู้ด สมุทรสาคร เอฟซี และย้ายมาลงแข่งขันในดิวิชั่น 2 โซนภาคกลางและตะวันตก แต่หลังจากเข้ามาดำรงตำแหน่งประธานสโมสรได้เพียงแค่ 4 เดือนนายพลธนวิทย์ ก็ลาออกจากตำแหน่งและคืนสิทธิในการบริหารให้กับสมาคมกีฬาแห่งจังหวัดสมุทรสาคร โดยในฤดูกาล 2556 สโมสรจบฤดูกาลด้วยอันดับที่ 8
ฤดูกาล 2557 สโมสรเปลี่ยนประธานสโมสรอีกครั้ง โดยได้นายกิระวิศว์ พิทยภูวนันท์ เข้ามาเป็นประธานสโมสร
ฤดูกาล 2562.
ฤดูกาล 2562 วันที่ 17 ธันวาคม 2561 นายกิระวิศว์ พิทยภูวนันท์ ประธานสโมสรฟุตบอลไทยยูเนี่ยน สมุทรสาคร เอฟซี หรือ ทีมสำเภาผยอง แถลงข่าวเปิดตัวผู้บริหารสโมสรชุดใหม่ ณ สนามกีฬากลางจังหวัดสมุทรสาคร โดยมี นายธนบวร สิริคุณากรกุล รับตำแหน่ง ผู้อำนวยการสโมสรฯ และนายยศกร ศิลาเกษ รับตำแหน่ง ผู้จัดการทีม
ผลงานในอดีต.
ปี 2552 : ชนะเลิศ ชุมแพ คัพ
ปี 2553 : อันดับที่ 5 ดิวิชั่น 2 โซนภาคกลางและภาคตะวันออก ฤดูกาล 2010
ปี 2554 : อันดับที่ 3 ดิวิชั่น 2 โซนภาคกลางและภาคตะวันออก ฤดูกาล 2011
ปี 2555 : อันดับที่ 5 ดิวิชั่น 2 โซนภาคกรุงเทพมหานครและภาคปริมณฑล ฤดูกาล 2012
ปี 2556 : อันดับที่ 8 ดิวิชั่น 2 โซนภาคกลางและภาคตะวันตก ฤดูกาล 2013
ปี 2557 : อันดับที่ 4 ดิวิชั่น 2 โซนภาคกลางและภาคตะวันตก ฤดูกาล 2014
ปี 2558 : อันดับที่ 1 ดิวิชั่น 2 โซนภาคกลางและภาคตะวันตก ฤดูกาล 2015 (Champion)
ปี 2559 : อันดับที่ 1 ดิวิชั่น 2 โซนภาคตะวันตก ฤดูกาล 2016 (Champion)
รายชื่อผู้เล่นของสโมสรฟุตบอลจังหวัดสมุทรสาครในอดีต
รายชื่อผู้ฝึกสอน.
"ผู้ฝึกสอนตามฤดูกาล (2553–ปัจจุบัน)"
สโมสรฟุตบอลยโสธร
สโมสรฟุตบอลยโสธร หรือ ยโสธร เอฟซี เป็นสโมสรฟุตบอลอาชีพในประเทศไทย โดยเป็นทีมจากจังหวัดยโสธร ปัจจุบันเล่นอยู่ในไทยลีก 3 โซนภาคตะวันออกเฉียงเหนือ